டாகுமெண்ட் ஒன்றில் பலவகையான தகவல்கள் ஆங்காங்கே சீராகத் தரப்பட்டுள்ளன. அவற்றில் சிலவற்றிற்கு முக்கியத்துவம் அளிக்கத் திட்டமிடுகிறீர்கள். அப்படிப்பட்ட பிரிவினை முதலில் தேர்ந்தெடுக்கவும். அதனை அப்படியே தனியாக செலக்ட் செய்திடவும். அதாவது மவுஸின் கர்சரை வைத்து அப்பகுதியின் முதலிலிருந்து இறுதி வரை இழுத்து தேர்ந்தெடுத்து வைத்துக் கொள்ளவும். இப்போது மெனுவில் Formatபிரிவில் கிளிக் செய்து அதில் கிடைக்கும் பிரிவுகளில் Borders and Shadingஎன்பதனைத் தேர்ந்தெடுக்கவும். இனி கிடைக்கும் விண்டோவில் Borders டேபில் உங்களுக்குப் பிடித்த பார்டரினைத் தேர்ந்தெடுக்கவும். இதில் பலவகையான பார்டர்கள் இருக்கும். பொறுமையாக அனைத்தையும் ஒரு முறை பார்த்து தேர்ந்தெடுக்கவும். தேர்ந்தெடுக்கும்போதே அது எப்படி அமையும் என்று காட்டப்படும். இந்த கட்டத்திற்கு ஷேட் மற்றும் கலர் அமைக்கலாம். இதற்கு Shading என்பதனைக் கிளிக் செய்தால் கிடைக்கும் விண்டோவில் Color மற்றும் Pattern ஆகிய பிரிவுகள் இருக்கும். தேவையான வண்ணத்தினைத் தேர்ந்தெடுக்கலாம். அதே போல ஷேடிங் இருக்க வேண்டும் என்றால் பகுதியில் தேவையான அளவு ஷேடிங் பிரிவினைத் தேர்ந்தெடுக்கலாம். பின் ஓகே கொடுத்து கிளிக் செய்தால் டாகுமெண்ட்டில் நீங்கள் தேர்ந்தெடுத்த பிரிவு தனியாகக் கட்டம் கட்டப்பட்டு வண்ணம் மற்றும் ஷேட் கொடுக்கப்பட்டு மற்றவற்றிலிருந்து தனியாகத் தோற்றம் அளிக்கும்.